Historia e Harriet Tubman
Trashëgimia e afrikano-amerikanes që ndihmoi në heqjen e skllavërisë
Një nga kapitujt më të errët të historisë amerikane u mbyull 150 vjet më parë me miratimin e Amendamentit të 13 të Kushtetutës në vitin 1865, që ndaloi skllavërinë. Ndërsa skllavëria zgjati për 246 vjet, lëvizja kundër kësaj praktike u bë instrumentale për t’i dhënë fund skllavërisë. Një nga heroinat e asaj lëvizje ishte Harriet Tubman – skllave e lindur në një plantacion në brigjet lindore të Merilendit. Korrespondenti i Zërit të Amerikës, Chris Simkins shkoi atje dhe na sjell një pasqyrë të disa njerëzve që janë të vendosur të mbajnë gjallë trashgiminë e zonjës Tubman.. Historia e Harriet Tubman për të liruar qindra skllevër vazzhdon t’u tregohet brezave të rinj. Donald Pinder u jep vizitorëve një leksion historie në muzeun Harriet Tubman në Kembrixh të Merilendit. Vizitorët mësojnë historinë e guximshme se si Tubman rrezikoi jetën për të shpëtuar nga skllavëria në një fermë aty pranë në vitin 1849. Pasi arriti në Filadelfia, Tubman u bashkua me lëvizjen e quajtur “Rruga e Fshehtë”, që ishte një system rrugësh, shtëpish private dhe vende të tjera të fshehta që ndihmonin skllevërit e arratisur, përfshi Tubman, të largoheshin nga Jugu dhe të shkonin në shtetet veriore ku skllavëria ishte e ndaluar me ligj. Turistja Angela Horsey u emocionua nga ajo që mësoi. Jay Meredith është pasionant kur tregon historinë e jetës së Harriet Tubman-it Ai dhe gruaja e tij blenë dyqanin ku Tubman thuhet se refuzoi urdhërin e një të bardhi për të kapur një skllav të arratisur. thotë Jay Meredith. Pranë këtij vendi është planifikuar një park për të nderuar jetën dhe trashgiminë e Harriet Tubman-it. Kur të përfundojë, ai do të jetë parku i parë kombëtar që mban emrin e një gruaje afrikano-amerikane.